יו"ר ישראל ביתנו אביגדור ליברמן חשף בשיחות סגורות עם מקורביו שתוכנן פורסם אמש (שבת) בחדשות סוף השבוע את הסיבה לקרע עם ראש הממשלה בנימין נתניהו ואת המשימה הפוליטית שלו - שהמנדט להרכבת הממשלה יוטל על בני גנץ.

לעדכונים נוספים ושליחת הסיפורים שלכם - היכנסו לעמוד הפייסבוק של החדשות

"נתניהו חצה כל קו אדום. ב-2019 הוגשו 7 תלונות נגדי ונגד ילדיי במשטרה בפרקליטות וברשויות המס. 5 אנונימיות ו-2 על ידי העיתונאי יואב יצחק. ברור לי שמאחורי כל המהלך הזה עומד נתניהו ומקורבו עו"ד עמית חדד באמצעות החוקר הפרטי רפי ויצמן. בקודים שלי מדובר בחטא שאין עליו סליחה ומחילה גם לא ביום כיפור. כדאי להפסיק לשלוח לי שליחים מטעם הליכוד - המחשבה שאשב עם נתניהו היא אשליה חסרת סיכוי".

ליברמן בשיחות סגורות למקורביו | עיבוד: פלאש 90

ליברמן בשיחות סגורות למקורביו | עיבוד: פלאש 90

ליברמן גם התייחס לחוקים שנועדו למנוע מנתניהו לכהן תחת כתב אישום ולהגבלת כהונת ראש ממשלה לשתי קדנציות, והסביר מה עומד מאחורי המהלך: "ברור שיש קושי לחוקק את החוקים האלה נגד נתניהו בזמן קצר אבל הודעת התמיכה בהם נועדה לעצור את הדה-מורליזציה במחנה מתנגדי ביבי. ואכן המהלך הזה גרם למפנה והבהיר שהפעם יש סיכוי להחליף את נתניהו ולהרכיב ממשלה בלעדיו כמו שהתחייבתי".

בהמשך השיחות הסגורות, פירט ליברמן גם את הצעדים הבאים שלו: "הכי חשוב כעת לוודא שגנץ יקבל את המנדט ולהחליף את יו"ר הכנסת, ולקחת בחזרה את הוועדה המסדרת ואז הדברים יתחילו לקרות מעצמם".

ליברמן בשיחות סגורות למקורביו | עיבוד: פלאש 90

ליברמן בשיחות סגורות למקורביו | עיבוד: פלאש 90

תגובת יואב יצחק: "מר ליברמן פועל באופן מוזר ומוטרף. ניסיונו להמציא תיאוריות נלוזות והזויות - על קשר שנקשר כביכול נגדו, במטרה להפלילו, לא ייצלח. ליברמן נדרש להתמודד עם העובדות הבעייתיות שחשפנו ב-News1 על מעשיו ומעשי בניו, ולהשיב לשאלות. אנחנו נמשיך לחשוף את מעשיו הפליליים, צעד אחר צעד, עם או בלי סיועם של גורמי התביעה וכלי התקשורת בישראל, ולא נרתע מאיומיו. השימוש האישי והפרטי והסחטני שהוא עושה בשבעת המנדטים שקיבלה ישראל ביתנו בראשותו, במטרה לפגוע בנתניהו ולסלקו מהשלטון, צריך להטריד כל אזרח במדינה".

ממפלגת הליכוד נמסר בתגובה לפרסום: "זהו שקר וכזב. ליברמן ממשיך עם השקרים ההזויים שלו. לא היו דברים מעולם".